หอการค้าไทย เผยสงกรานต์ปีนี้ยังคงคึกคัก คาดเงินสะพัด 1.35 แสนล้านบาท
หอการค้าไทย เผยสงกรานต์ปีนี้ยังคงคึกคัก คาดเงินสะพัด 1.35 แสนล้านบาทนายธนวรรธน์ พลวิชัย ผู้อำนวยการศูนย์เศรษฐกิจและธุรกิจ มหาวิทยาลัยหอการค้าไทย เปิดเผยถึง พฤติกรรมและการใช้จ่ายของผู้บริโภคในช่วงเทศกาลสงกรานต์ 2562 ว่า จากการสำรวจทั่วประเทศจำนวน 1,202 ตัวอย่าง พบว่า บรรยากาศของเทศกาลสงกรานต์ในปีนี้เมื่อเทียบกับปีที่ผ่านมายังคงคึกคักเช่นเดิม โดยมีการเดินทางท่องเที่ยวด้วยตนเองร้อยละ 91.5 ไปกับทัวร์ร้อยละ 8.5 เพื่อไปรดน้ำดำหัวผู้ใหญ่ สังสรรค์ และท่องเที่ยว ซึ่งส่วนใหญ่จะเดินทางไปเช้า-เย็นกลับ สำหรับผู้ที่ไปค้างแรมจะพัก 2-3 คืนเป็นต้นไป โดยจะออกเดินทางระหว่างวันที่ 12-13 เมษายน 2562  และกลับระหว่างวันที่ 14-15 เมษายน 2562ส่วนจังหวัดที่ได้รับความนิยมไปท่องเที่ยวมากที่สุด แบ่งเป็น ภาคกลาง ได้แก่ ชลบุรี กาญจนบุรี ประจวบคีรีขันธ์ ภาคเหนือ ได้แก่ พิษณุโลก เชียงใหม่ ตาก ภาคตะวันออกเฉียงเหนือ ได้แก่ นครราชสีมา ขอนแก่น เลย และภาคใต้ ได้แก่ ภูเก็ต กระบี่ สุราษฎร์ธานี ส่วนผู้ที่เดินทางไปท่องเที่ยวในต่างประเทศช่วงเทศกาลสงกรานต์ประเทศที่ได้รับความนิยมมากที่สุด ได้แก่ ญี่ปุ่น สิงคโปร์ เกาหลี ฮ่องกง และจีน ตามลำดับสำหรับเงินสะพัดในช่วงเทศกาลสงกรานต์ปีนี้ คาดว่าจะอยู่ที่ 135,837.56 ล้านบาท เพิ่มขึ้นจากปีที่ผ่านมา 2561 ร้อยละ 2.78 อย่างไรก็ตามในปีนี้ประชาชนยังคงมีการใช้จ่ายด้วยความระมัดระวัง เนื่องจากความไม่แน่นอนของสถานการณ์เศรษฐกิจของประเทศ